CELEX: 62013CN0475
Language: el
Date: 2013-08-30 00:00:00
Title: Υπόθεση C-475/13: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 30 Αυγούστου 2013 — Walter Jubin κατά easyJet Airline Co. Ltd

7.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/3
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 30 Αυγούστου 2013 — Walter Jubin κατά easyJet Airline Co. Ltd
   (Υπόθεση C-475/13)
   2013/C 359/03
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Ενάγων και αναιρεσείων: Walter Jubin
   
      Εναγόμενη και αναιρεσίβλητη: easyJet Airline Co. Ltd
   
      Προδικαστικά ερωτήματα
   
   
               1)
            
            
               Μπορεί η καταβληθείσα κατά την εθνική νομοθεσία αποζημίωση, η οποία συνίσταται στην απόδοση επιπλέον εξόδων ταξιδιού που καταβλήθηκαν λόγω ακυρώσεως πτήσεως για την οποία είχε πραγματοποιηθεί κράτηση, να συμψηφιστεί με την προβλεπόμενη από το άρθρο 7 του κανονισμού 261/2004 (1) αποζημίωση, σε περίπτωση που ο αερομεταφορέας έχει τηρήσει τις υποχρεώσεις που υπέχει από το άρθρο 8, παράγραφος 1;
            
         
               2)
            
            
               Εάν ο συμψηφισμός είναι δυνατός, επιτρέπεται και ο συμψηφισμός του ποσού που αντιστοιχεί στο κόστος του εναλλακτικού δρομολογίου για τη μεταφορά του επιβάτη προς τον τελικό προορισμό του ταξιδιού;
            
         
               3)
            
            
               Εάν επιτρέπεται ο συμψηφισμός των προαναφερθέντων ποσών, δύναται ο αερομεταφορέας να συμψηφίζει τα ποσά αυτά σε κάθε περίπτωση ή η δυνατότητά αυτή εξαρτάται από το αν και κατά πόσον τούτο επιτρέπεται από την εθνική νομοθεσία ή κρίνεται εύλογο από το δικαστήριο;
            
         
               4)
            
            
               Εάν η εθνική νομοθεσία ή η κρίση του δικαστή έχουν καθοριστική σημασία, καλύπτει η προβλεπόμενη από το άρθρο 7 του κανονισμού αποζημίωση μόνο την ταλαιπωρία και την απώλεια χρόνου που έχουν υποστεί οι επιβάτες, λόγω ακυρώσεως της πτήσεως, ή καλύπτει και τις υλικές ζημίες που απορρέουν από αυτή;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (EE L 46, σ. 1).